text: লিসা সু (Lisa Su) (জন্ম ৭ই নভেম্বর ১৯৬৯) একজন তাইওয়ানি-বংশোদ্ভূত মার্কিন ব্যবসায়িক নির্বাহী কর্মকর্তা ও তড়িৎ প্রকৌশলী। তিনি অ্যাডভান্সড মাইক্রো ডিভাইসেস (এএমডি) নামক অর্ধপরিবাহী সমন্বিত বর্তনী নির্মাতা প্রতিষ্ঠানের প্রধান ও প্রধান নির্বাহী কর্মকর্তা। কর্মজীবনের শুরুতে তিনি টেক্সাস ইন্সট্রুমেন্টস, আইবিএম এবং ফ্রিস্কেল সেমিকন্ডাক্টর নামক প্রতিষ্ঠানগুলিতে প্রকৌশলী ও ব্যবস্থাপক হিসেবে কাজ করেন। তিনি আইবিএম প্রতিষ্ঠানের অর্ধপরিবাহী গবেষণা ও উন্নয়ন কেন্দ্রে অন্তরকের উপরে সিলিকন নামক অর্ধপরিবাহী শিল্পোৎপাদন প্রযুক্তি উদ্ভাবনের জন্য এবং অধিকতর কর্মদক্ষ অর্ধপরিবাহী চিলতে নির্মাণের জন্য পরিচিতি লাভ করেন।
  
  ২০১৪ খ্রিস্টাব্দের অক্টোবর মাসে সু এএমডি প্রতিষ্ঠানের প্রধান ও প্রধান নির্বাহী কর্মকর্তা হিসেবে নিযুক্ত হন। এর আগে তিনি ২০১২ সালে প্রতিষ্ঠানটিতে যোগদান করেছিলেন এবং এএমডি'র বৈশ্বিক ব্যবসায় বিভাগের জ্যেষ্ঠ উপপ্রধান ও প্রধান পরিচালন কর্মকর্তা হিসেবে দায়িত্ব পালন করেছিলেন। বর্তমানে তিনি অ্যানালগ ডিভাইসেস, গ্লোবাল সেমিকন্ডাক্টর অ্যালায়েন্স (বিশ্ব অর্ধপরিবাহী মৈত্রী) ও মার্কিন অর্ধপরিবাহী শিল্প সংস্থার পরিষদ সদস্য। এছাড়া তিনি তড়িৎ ও ইলেকট্রনীয় প্রকৌশলী ইন্সটিটিউটের একজন সভ্য। একাধিক পুরস্কার ও সম্মাননাসূচক স্বীকৃতি বিজয়ী লিসা সু
   ২০১৪ সালে ইই টাইমস সাময়িকী কর্তৃক বছরের সেরা নির্বাহী কর্মকর্তা এবং ২০১৭ সালে ফর্চুন ম্যাগাজিন সাময়িকী কর্তৃক বিশ্বের সেরা ব্যবসায়িক নেতাদের একজন হিসেবে স্বীকৃতি লাভ করেন।
  
  তথ্যসূত্র
  
  বিষয়শ্রেণী:থাইনান থেকে আগত ব্যবসায়ী
  বিষয়শ্রেণী:অ্যাডভান্সড মাইক্রো ডিভাইসেস-এর ব্যক্তি
  বিষয়শ্রেণী:জীবিত ব্যক্তি
  বিষয়শ্রেণী:২০শ শতকের মার্কিন প্রকৌশলী
  বিষয়শ্রেণী:২১শ শতকের মার্কিন ব্যবসায়ী
  বিষয়শ্রেণী:২১শ শতকের মার্কিন প্রকৌশলী
  বিষয়শ্রেণী:মার্কিন কর্পোরেশন পরিচালক
  বিষয়শ্রেণী:নারী কর্পোরেশন নির্বাহী কর্মকর্তা
  বিষয়শ্রেণী:মার্কিন নারী প্রকৌশলী
  বিষয়শ্রেণী:মার্কিন প্রযুক্তি খাতের প্রধান নির্বাহী
  বিষয়শ্রেণী:মার্কিন কম্পিউটার ব্যবসায়ী
  বিষয়শ্রেণী:আইবিএম কর্মচারী
  বিষয়শ্রেণী:মার্কিন নারী প্রধান নির্বাহী
  বিষয়শ্রেণী:মার্কিন তড়িৎ প্রকৌশলী
  বিষয়শ্রেণী:মার্কিন যুক্তরাষ্ট্রে অভিবাসী তাইওয়ানি
  বিষয়শ্রেণী:১৯৬৯-এ জন্ম
  বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
  বিষয়শ্রেণী:মার্কিন শিল্পকলা ও বিজ্ঞান অ্যাকাডেমির সভ্য
  বিষয়শ্রেণী:এমআইটি প্রকৌশল শিক্ষা প্রতিষ্ঠানের প্রাক্তন শিক্ষার্থী
  বিষয়শ্রেণী:দ্য ব্রংক্স হাই স্কুল অভ সায়েন্সের প্রাক্তন শিক্ষার্থী
  বিষয়শ্রেণী:২১শ শতকের মার্কিন নারী ব্যবসায়ী
title: লিসা সু